pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ ชื่นชมทีมนักกีฬาฮอกกี้น้ำแข็งหญิงไทย ทำผลงานโดดเด่น รักษาแชมป์เอเชียเป็นสมัยที่ 2 ในการแข่งขันฮอกกี้น้ำแข็งชิงชนะเลิศแห่งเอเชีย
วันอังคารที่ 9 พฤษภาคม 2566
09/05/2566
โฆษกรัฐบาล เผย นายกฯ ชื่นชมทีมนักกีฬาฮอกกี้น้ําแข็งหญิงไทย ทําผลงานโดดเด่น รักษาแชมป์เอเชียเป็นสมัยที่ 2 ในการแข่งขันฮอกกี้น้ําแข็งชิงชนะเลิศแห่งเอเชีย
ผ่านเข้าสู่การแข่งขันระดับโลก IIHF Women’s World Championship ในปีหน้า
วันนี้ (วันที่ 9 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความยินดีกับทีมนักกีฬาฮอกกี้น้ําแข็งหญิงทีมชาติไทย ที่ทําผลงานได้อย่างยอดเยี่ยมในการแข่งขันฮอกกี้น้ําแข็งชิงชนะเลิศแห่งเอเชีย ประเภททีมหญิง “2023 IIHF Ice Hockey Women's Asia and Oceania Championship” ณ สนามฮอกกี้น้ําแข็ง Thailand International Ice Hockey Arena กรุงเทพมหานคร เมื่อวันที่ 7 พฤษภาคม 2566 ที่ผ่านมา โดยทีมฮอกกี้น้ําแข็งหญิงไทย สามารถรักษาแชมป์เอเชียเป็นสมัยที่ 2 ติดต่อกัน ผ่านเข้าสู่การแข่งขัน IIHF Women’s World Championship ในปีต่อไป ยืนยันถึงศักยภาพทางด้านกีฬาของไทยในเวทีระดับโลก
โฆษกประจําสํานักนายกรัฐมนตรี กล่าวว่า ประเทศไทยเป็นเจ้าภาพจัดการแข่งขันฮอกกี้น้ําแข็งชิงชนะเลิศแห่งเอเชีย ระหว่างวันที่ 30 เมษายน – 7 พฤษภาคม 2566 ที่ผ่านมา ซึ่งเป็นรอบคัดเลือกโซนเอเชียและโอเชียเนีย เพื่อรับสิทธิ์ผ่านเข้าสู่รอบสุดท้ายเพื่อไปแข่งขันในระดับโลก IIHF Women’s World Championship ซึ่งจะจัดในปีต่อไป โดยเมื่อวันที่ 7 พฤษภาคม 2566 ที่ผ่านมา เป็นการแข่งขันฮอกกี้น้ําแข็งรอบชิงชนะเลิศ ซึ่งเป็นการพบกันระหว่างทีมชาติไทยกับทีมชาติอิหร่าน โดยในช่วงแรกของการแข่งขัน ไทยทําประตูนําอิหร่านไป 1-0 ประตู จากนั้นในช่วงที่สอง อิหร่านสามารถตีเสมอไทยมาได้เป็น 1-1 ประตู และในช่วงที่สามไทยกลับมาขึ้นนําอีกครั้งเป็น 2-1 ประตู โดยในเกมการแข่งขัน ไทยและอิหร่าน สลับกันขึ้นนําจนกระทั่งก่อนหมดเวลา 5 นาทีสุดท้าย ไทยเอาชนะอิหร่านไปได้ 3-1 ประตู สามารถป้องกันแชมป์เอเชียเป็นสมัยที่ 2 ได้สําเร็จ และรับสิทธิ์เข้าแข่งขัน IIHF Women’s World Championship ในปีต่อไป
นอกจากนี้สมาคมกีฬาฮอกกี้น้ําแข็งแห่งประเทศไทย เปิดเผยว่า มีการพูดคุยกับมนตรีซีเกมส์ในเรื่องการบรรจุกีฬาฮอกกี้น้ําแข็งเข้าไปในการชิงชัยซีเกมส์ 2025 ที่ประเทศไทยเป็นเจ้าภาพ ทั้งประเภททีมชายและทีมหญิง ซึ่งกลุ่มประเทศอาเซียนก็ยินดีที่จะส่งทีมฮอกกี้น้ําแข็งเข้าแข่งขันด้วยเช่นกัน หากได้รับการบรรจุในซีเกมส์ที่ประเทศไทย
“นายกรัฐมนตรียินดีและชื่นชมกับความสําเร็จของทีมนักกีฬาฮอกกี้น้ําแข็งหญิงไทย สําหรับการสร้างชื่อเสียงและความภาคภูมิใจให้กับประเทศไทย ที่ทําผลงานได้อย่างยอดเยี่ยมสามารถรักษาแชมป์เอเชียเป็นสมัยที่ 2 และผ่านเข้ารอบสุดท้ายซึ่งเป็นการแข่งขันระดับโลกได้สําเร็จ แสดงให้เห็นว่าถึงศักยภาพ และความสามารถของนักกีฬาไทย รวมถึงเป็นเครื่องสะท้อนให้เห็นถึงความทุ่มเท ตั้งใจฝึกซ้อม ฝึกฝนของนักกีฬา ทั้งนี้ นายกรัฐมนตรีขอบคุณไปถึงทีมงานผู้ฝึกสอน และเป็นผู้อยู่เบื้องหลังความสําเร็จของนักกีฬา พร้อมเชิญชวนชาวไทยทุกคนร่วมส่งกําลังใจให้เหล่านักกีฬาไทยในการแข่งขันในครั้งต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-“ชัยวุฒิ” แถลงพายุ 2 ลูกเข้าไทยเป็นข่าวปลอม!! แนะสภาพอากาศวันเลือกตั้งมีฝนตกหลายพื้นที่
วันอังคารที่ 9 พฤษภาคม 2566
“ชัยวุฒิ” แถลงพายุ 2 ลูกเข้าไทยเป็นข่าวปลอม!! แนะสภาพอากาศวันเลือกตั้งมีฝนตกหลายพื้นที่
“ชัยวุฒิ” แถลงพายุ 2 ลูกเข้าไทยเป็นข่าวปลอม!! แนะสภาพอากาศวันเลือกตั้งมีฝนตกหลายพื้นที่
วันนี้ (9 พ.ค. 2566) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) แถลงข้อเท็จจริงกรณีข่าวฝนตกวันเลือกตั้งมาพร้อมกับพายุ 2 ลูกขนาบซ้ายขวานั้น จากการตรวจสอบของกรมอุตุนิยมวิทยาล่าสุด พบว่าในช่วง 1 สัปดาห์ข้างหน้า (9-15พ.ค.66) ไม่มีพายุหมุนเขตร้อนเคลื่อนตัวเข้าสู่ประเทศไทย ตามที่มีข่าวว่าจะมีพายุหมุนเขตร้อน 2 ลูกก่อตัวในอ่าวเบงกอล และในทะเลจีนใต้ในช่วงวันที่ 8-13 พ.ค. 2566 เบื้องต้นพบพายุก่อตัวขึ้นในอ่าวเบงกอลเพียง 1 ลูก และไม่มีแนวโน้มเคลื่อนเข้าสู่ประเทศไทย
สําหรับสภาพอากาศ ในวันเลือกตั้ง ( 14 พ.ค. 2566) มีฝนตกต่อเนื่องอยู่ในหลายพื้นที่จากอิทธิพลทางอ้อม ของพายุไซโคลน “โมคา” ส่งผลให้ลมตะวันตกเฉียงใต้ที่พัดปกคลุมประเทศไทยยังมีกําลังแรง โดยจะมีฝนฟ้าคะนองเกิดขึ้นในประเทศไทยตอนบน โดยเฉพาะด้านตะวันตกของภาคเหนือ มีโอกาสเกิดฝนร้อยละ 60 ของพื้นที่ ส่วนภาคอื่น ๆ รวมถึง กทม. และปริมณฑล มีโอกาสเกิดฝนร้อยละ 40-60 ของพื้นที่ ซึ่งอาจเป็นอุปสรรคต่อการออกไปใช้สิทธิในวันเลือกตั้งได้ โดยมี ว่าที่ร้อยตรี ธนะสิทธิ์ เอี่ยมอนันชัย รองอธิบดีกรมอุตุนิยมวิทยา และเจ้าหน้าที่ ร่วมให้การต้อนรับ ณ ศูนย์ปฏิบัติการพยากรณ์อากาศชั้น 11 อาคาร 50 ปี อุตุนิยมวิทยา
____________
รัฐบาลไทย-ข่าวทำเนียบรัฐบาล-กรมทางหลวงชนบท สร้างสะพานข้ามทางรถไฟบนถนนสาย ปข.1003 จังหวัดประจวบคีรีขันธ์
วันอังคารที่ 9 พฤษภาคม 2566
กรมทางหลวงชนบท สร้างสะพานข้ามทางรถไฟบนถนนสาย ปข.1003 จังหวัดประจวบคีรีขันธ์
คืบหน้ากว่า 85% คาดแล้วเสร็จเดือนสิงหาคม 2566 เพิ่มความสะดวกปลอดภัยในการเดินทางรองรับรถไฟทางคู่ในอนาคต
กรมทางหลวงชนบท (ทช.) กระทรวงคมนาคม รายงานความก้าวหน้าโครงการก่อสร้างสะพานข้ามทางรถไฟ จุดตัดทางรถไฟกับถนนทางหลวงชนบทสาย ปข.1003 แยก ทล.4 - บ้านโพธิ์เรียง อําเภอกุยบุรี จังหวัดประจวบคีรีขันธ์ ปัจจุบันมีความก้าวหน้ากว่า 85% ขณะนี้อยู่ในขั้นตอนก่อสร้างพื้นสะพานช่วงข้ามทางรถไฟคาดแล้วเสร็จในเดือนสิงหาคม 2566
โครงการก่อสร้างดังกล่าว เป็นถนนที่มีจุดตัดผ่านทางรถไฟ มีปริมาณการจราจรที่เพิ่มสูงขึ้นอย่างต่อเนื่อง ส่งผลให้มีอุบัติเหตุเกิดขึ้นบ่อยครั้ง มีจุดเริ่มต้นโครงการเชื่อม ทล.4 (กม. ที่ 278) จุดสิ้นสุดเชื่อมถนนองค์การบริหารส่วนจังหวัดประจวบคีรีขันธ์ (กม. ที่ 1+450) ใช้งบประมาณในการก่อสร้างรวม 288.700 ล้านบาท โดยก่อสร้างเป็นสะพานข้ามทางรถไฟ จํานวน 2 แห่ง ประกอบด้วย
- สะพานแห่งที่ 1 ความยาว 310 เมตร พื้นสะพานกว้าง 10 เมตร และก่อสร้างถนนต่อเชื่อมแบบคอนกรีตเสริมเหล็กกว้าง 7 เมตร ไหล่ทางกว้าง 1.5 เมตร รวมความยาวถึงจุดสิ้นสุดโครงการ 1,246 เมตร พร้อมก่อสร้างทางกลับรถใต้สะพานผิวทางคอนกรีตเสริมเหล็ก
- สะพานแห่งที่ 2 ความยาว 449.95 เมตร พื้นสะพานกว้าง 8 เมตร และก่อสร้างถนนต่อเชื่อมแบบคอนกรีตเสริมเหล็กกว้าง 6 เมตร ไหล่ทางกว้าง 1 เมตร รวมความยาวถึงจุดสิ้นสุดโครงการ 195 เมตร พร้อมสะพานลอยคนเดินข้าม 1 แห่ง มีผนังกันราวตกและมีหลังคาคลุมตลอดทางเดิน
ทั้งนี้ เมื่อก่อสร้างแล้วเสร็จจะช่วยแก้ไขปัญหาการเกิดอุบัติเหตุในระยะยาว เพิ่มประสิทธิภาพในการเดินทาง ยกระดับคุณภาพชีวิตของประชาชนให้สามารถเดินทางได้อย่างสะดวกรวดเร็วปลอดภัยอย่างเป็นรูปธรรม รวมทั้งสนับสนุนโครงการรถไฟทางคู่ของกระทรวงคมนาคมในอนาคตอีกด้วย
รัฐบาลไทย-ข่าวทำเนียบรัฐบาล-ผลสำรวจสินค้าไทยในห้างฯ เวียดนาม พบสินค้าไทยสุดฮอต โดนใจผู้บริโภค
วันอังคารที่ 9 พฤษภาคม 2566
ผลสํารวจสินค้าไทยในห้างฯ เวียดนาม พบสินค้าไทยสุดฮอต โดนใจผู้บริโภค
.....
กระทรวงพาณิชย์ เผยผลสํารวจตลาดสินค้าไทยในงาน Taste of Thailand ซึ่งจัดขึ้น ณ ห้างค้าปลีก MM Mega Market นครโฮจิมินห์ ประเทศเวียดนาม ระหว่างวันที่ 13 - 26 เม.ย. 66 ซึ่งมีสินค้าไทยเข้ามาวางจําหน่ายในห้างรวมกว่า 2,400 หน่วยสินค้า (SKU) และยังได้รับความนิยมจากผู้บริโภคชาวเวียดนามเป็นอย่างมากอีกด้วย
.
ในงานมีการจัดพื้นที่ จัดกิจกรรมโพรโมตสินค้าไทย และกิจกรรมสาธิตการปรุงอาหารไทย โดยใช้เครื่องปรุงอาหารที่นําเข้าจากไทย สอดรับกับกระแสความนิยมสินค้าอาหารไทยของผู้บริโภคเวียดนาม เช่น เครื่องปรุงรสอาหารไทย เครื่องดื่ม ขนมขบเคี้ยว และผลไม้ไทย โดยเฉพาะ มะขามหวาน เข้ามาวางจําหน่ายเพื่อผลักดันสินค้าไทยใหม่ ๆ เข้าสู่ตลาด และเป็นทางเลือกให้แก่ผู้บริโภคเวียดนาม ซึ่งได้รับการตอบรับเป็นอย่างดี
.
ในปี 65 ที่ผ่านมา สถิติจากกรมศุลกากรเวียดนาม พบว่า เวียดนามนําเข้าสินค้าอาหารและขนมขบเคี้ยว คิดเป็นมูลค่า 167.53 ล้านเหรียญสหรัฐฯ ขยายตัวเพิ่มขึ้น 19% จากปี 64 ซึ่งมีมูลค่า 141.31 ล้านเหรียญสหรัฐฯ
.
ผลสํารวจตลาดสินค้าไทยในงานครั้งนี้ ถือเป็นโอกาสทางการค้าที่สําคัญ ที่รัฐบาลจะสนับสนุนสินค้าไทยใหม่ ๆ ให้เข้าสู่ตลาดส่งออกให้เป็นสินค้าที่มีศักยภาพทั้งในภูมิภาคและตลาดโลก
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัดแรงงานมอบอธิบดีบุปผา ลงพื้นที่ชมอุบลโมเดล ปั้นเด็ก ม.3 ที่ไม่เรียนต่อ สู่แรงงานมืออาชีพ
วันจันทร์ที่ 8 พฤษภาคม 2566
ปลัดแรงงานมอบอธิบดีบุปผา ลงพื้นที่ชมอุบลโมเดล ปั้นเด็ก ม.3 ที่ไม่เรียนต่อ สู่แรงงานมืออาชีพ
ปลัดกระทรวงแรงงาน มอบหมายอธิบดีกรมพัฒนาฝีมือแรงงาน ลงพื้นที่อุบลราชธานี เปิดฝึกอบรมและเยี่ยมชมการฝึกด้านอาชีพแก่นักเรียนครอบครัวยากจนที่ไม่ได้เรียนต่อหลังจบ ม.3 เพิ่มทักษะ สร้างอาชีพติดตัว มีรายได้เลี้ยงตนเองและครอบครัว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ส่งเสริมนโยบายระเบียงเศรษฐกิจพิเศษภาคเหนือ (NEC) ปี 2566 การลงทุนใน 3 เดือนแรกมูลค่า 8,116 ล้านบาท
วันอังคารที่ 9 พฤษภาคม 2566
09/05/2566
โฆษกรัฐบาลเผย นายกฯ ส่งเสริมนโยบายระเบียงเศรษฐกิจพิเศษภาคเหนือ (NEC) ปี 2566 การลงทุนใน 3 เดือนแรกมูลค่า 8,116 ล้านบาท
เชื่อมั่นเดินหน้าขยายการลงทุนสู่ทุกภูมิภาค สนับสนุนระบบเศรษฐกิจท้องถิ่นให้มั่นคง
วันนี้ (วันที่ 9 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบแผนการส่งเสริมนโยบายระเบียงเศรษฐกิจพิเศษภาคเหนือ (Northern Economic Corridor: NEC-Creative LANNA) จากคณะกรรมการส่งเสริมการลงทุน (The Board of Investment of Thailand : BOI) ตามแผนยุทธศาสตร์การส่งเสริมการลงทุน 5 ปี (พ.ศ. 2566 – 2570) และมาตรการส่งเสริมการลงทุนชุดใหม่ โดยในไตรมาสแรกมีการลงทุนแล้ว 20 โครงการ มูลค่าเงินลงทุน 8,116 ล้านบาท และส่วนใหญ่อยู่ในอุตสาหกรรมเป้าหมาย ได้แก่ เกษตรและแปรรูปอาหาร ชิ้นส่วนอิเล็กทรอนิกส์ และดิจิทัล
โฆษกประจําสํานักนายกรัฐมนตรี เปิดเผยว่า ระเบียงเศรษฐกิจพิเศษภาคเหนือ (NEC) ประกอบด้วย 4 จังหวัด ได้แก่ เชียงใหม่ เชียงราย ลําพูน และลําปาง โดยพื้นที่ระเบียงเศรษฐกิจพิเศษภาคเหนือเป็นหนึ่งในระเบียงเศรษฐกิจพิเศษ 4 แห่ง ใน 4 ภาค ที่กําหนดโดยสํานักงานสภาพัฒนาการเศรษฐกิจและสังคมแห่งชาติ (สศช.) ภายใต้ระเบียบสํานักนายกรัฐมนตรี ว่าด้วยการพัฒนาเขตเศรษฐกิจพิเศษ พ.ศ. 2564 เพื่อมุ่งพัฒนาเศรษฐกิจ โดยผสมผสานภูมิปัญญาท้องถิ่นร่วมกับนวัตกรรมและเทคโนโลยีสมัยใหม่ เนื่องจากภาคเหนือเป็นพื้นที่ที่มีศักยภาพเพื่อการลงทุนในอุตสาหกรรมเป้าหมายหลายสาขา อาทิ อุตสาหกรรมเกษตรและอาหารแปรรูป ธุรกิจ BCG อุตสาหกรรมสร้างสรรค์ อุตสาหกรรมดิจิทัล อุตสาหกรรมการท่องเที่ยวเชิงสุขภาพ รวมถึงการพัฒนาเมืองอัจฉริยะ การสร้างเมืองนวัตกรรม แหล่งรวมสตาร์ตอัป และกลุ่ม Digital Nomad อีกทั้งมีย่านนวัตกรรมการแพทย์ มีคลัสเตอร์หลักของชิ้นส่วนอิเล็กทรอนิกส์ และต้นแบบเศรษฐกิจชีวภาพ
นอกจากนี้ภาคเหนือยังมีความโดดเด่นในด้านศิลปวัฒนธรรม งานหัตถกรรม อุตสาหกรรมสร้างสรรค์ การท่องเที่ยวเชิงสุขภาพ รวมทั้งเกษตรและอาหารที่อุดมสมบูรณ์ อีกทั้งการคมนาคมยังสามารถเชื่อมต่อกับประเทศเพื่อนบ้าน ผ่านระบบโครงข่ายเส้นทางคมนาคม รถไฟรางคู่ และรถไฟความเร็วสูง รวมทั้งเส้นทางแม่นํ้าโขงออกไปมณฑลยูนนาน และมณฑลทางตอนใต้ของประเทศจีน ทําให้เกิดโอกาสทางการค้า การลงทุน และการท่องเที่ยวระหว่างกันมากขึ้น
“นายกรัฐมนตรี ชื่นชมความสําเร็จแผนการส่งเสริมนโยบายระเบียงเศรษฐกิจพิเศษภาคเหนือ (NEC) ซึ่งเพียงไตรมาสแรกของปี 2566 ก็มีผู้ยื่นขอรับการส่งเสริมการลงทุนในพื้นที่ถึง 20 โครงการ มูลค่าการลงทุน กว่า 8 พันล้านบาท ในอนาคตคาดการณ์ว่าผ่านการลงทุนอย่างเต็มรูปแบบตามนโยบายการส่งเสริมการลงทุน 5 ปี (พ.ศ. 2566 – 2570) จะมีมูลค่าการลงทุนมากขึ้นกว่าเดิมอย่างแน่นอน ทั้งนี้ รัฐบาลมีนโยบายขยายการลงทุนในพื้นที่ระเบียงเศรษฐกิจ 4 ภาคอย่างต่อเนื่อง ไม่ว่าจะเป็น ภาคเหนือ (NEC) ภาคตะวันออกเฉียงเหนือ (NeEc) ภาคกลาง-ตะวันตก (CWEC) และ ภาคใต้ (SEC) เพื่อสนับสนุนการลงทุนไปทุกภูมิภาค เพิ่มศักยภาพระบบเศรษฐกิจท้องถิ่นให้มั่นคง” นายอนุชาฯ กล่าว
รัฐบาลไทย-ข่าวทำเนียบรัฐบาล-บีโอไอหารือโฮซอนผู้ผลิตรถยนต์ไฟฟ้าจากจีน
วันอังคารที่ 9 พฤษภาคม 2566
บีโอไอหารือโฮซอนผู้ผลิตรถยนต์ไฟฟ้าจากจีน
บีโอไอหารือโฮซอนผู้ผลิตรถยนต์ไฟฟ้าจากจีน
บีโอไอหารือโฮซอนผู้ผลิตรถยนต์ไฟฟ้าจากจีน
นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน (บีโอไอ) (ที่ 4 จากซ้าย)ให้การต้อนรับและหารือแผนธุรกิจกับ นายฟาง หยุ่นโจว (Mr.Fang Yunzhou) (ที่ 3 จากซ้าย) ผู้ก่อตั้งและประธาน บริษัท โฮซอน นิว เอนเนอร์ยี่ ออโต้โมบิล จํากัด ผู้ผลิตรถยนต์ไฟฟ้าแบรนด์ NETA จากประเทศจีน ซึ่งได้เข้ามาเปิดตลาดรถยนต์ไฟฟ้ารุ่น NETA V ในประเทศไทยตั้งแต่ปี 2565 และมีแผนจําหน่ายรถยนต์ไฟฟ้ารุ่น NETA U (Compact SUV) และ NETA S (Sedan Coupe) ในอนาคตอันใกล้ ณ บีโอไอ ถนนวิภาวดีรังสิต เมื่อเร็ว ๆ นี้
รัฐบาลไทย-ข่าวทำเนียบรัฐบาล-ปลัด สธ. เผย แผนยุทธศาสตร์ 5 ปี เดินหน้าใช้เทคโนโลยีจัดระบบบริการและดูแลรักษาผู้ป่วย
วันอังคารที่ 9 พฤษภาคม 2566
ปลัด สธ. เผย แผนยุทธศาสตร์ 5 ปี เดินหน้าใช้เทคโนโลยีจัดระบบบริการและดูแลรักษาผู้ป่วย
ปลัดกระทรวงสาธารณสุข เผย การจัดทําแผนยุทธศาสตร์ 5 ปีข้างหน้า เน้นใช้เทคโนโลยีจัดระบบบริการและดูแลรักษาผู้ป่วย ขยายบริการผ่าตัดแบบวันเดียวกลับ เร่งรัดการติดตั้งโซล่าเซลล์ในโรงพยาบาลให้ครบในปีนี้ พร้อมทยอยเปลี่ยนเป็นรถพยาบาลไฟฟ้า
ปลัดกระทรวงสาธารณสุข เผย การจัดทําแผนยุทธศาสตร์ 5 ปีข้างหน้า เน้นใช้เทคโนโลยีจัดระบบบริการและดูแลรักษาผู้ป่วย ขยายบริการผ่าตัดแบบวันเดียวกลับ เร่งรัดการติดตั้งโซล่าเซลล์ในโรงพยาบาลให้ครบในปีนี้ พร้อมทยอยเปลี่ยนเป็นรถพยาบาลไฟฟ้า ย้ําโรงพยาบาลเงินติดลบไม่ใช่ความผิด มอบนายแพทย์สาธารณสุขจังหวัดดูแลโรงพยาบาลทุกแห่งตามแนวคิด 1 จังหวัด 1 โรงพยาบาล
วันนี้ (9 พฤษภาคม 2566) ที่สํานักงานปลัดกระทรวงสาธารณสุข นายแพทย์โอภาส การย์กวินพงศ์ ปลัดกระทรวงสาธารณสุข ให้สัมภาษณ์ภายหลังการประชุมสํานักงานปลัดกระทรวงสาธารณสุข ครั้งที่ 5/2566 ว่า เนื่องจากปัจจุบันสถานการณ์เปลี่ยนแปลงไปค่อนข้างรวดเร็ว โดยเฉพาะเรื่องเทคโนโลยี ได้มอบแนวทางการจัดทํายุทธศาสตร์กระทรวงสาธารณสุขระยะ 5 ปีข้างหน้า ให้พัฒนาระบบบริการทางการแพทย์และสาธารณสุขสอดคล้องกับการเปลี่ยนแปลงและความต้องการประชาชน เช่น การตรวจรักษาผ่านระบบโทรเวชกรรม (Telemedicine)การจัดบริการส่งยาให้ที่บ้านเหมือนบริการส่งอาหาร ส่วนการพัฒนาบุคลากร จะเน้นในสาขาวิชาชีพที่ประชาชนต้องการมากขึ้น เช่น ทันตแพทย์ เป็นต้น
นายแพทย์โอภาส กล่าวต่อว่า ที่ผ่านมา มีการพัฒนาเรื่องบริการผ่าตัดแบบวันเดียวกลับ (One Day Surgery) ซึ่งหลังดําเนินการไปประมาณ 2-3 หมื่นรายต่อปี พบว่าผลข้างเคียงค่อนข้างน้อย ลดระยะเวลานอนโรงพยาบาลและลดภาระค่าใช้จ่ายของผู้ป่วย รวมถึงประหยัดงบประมาณของรัฐได้อย่างมาก จึงให้ขยายบริการไปถึงโรงพยาบาลชุมชนในหัตถการที่ไม่ยุ่งยากซับซ้อน เช่น การส่องกล้องตรวจลําไส้ใหญ่เพื่อค้นหาโรคมะเร็ง เพื่อให้ประชาชนได้รับการคัดกรองและเข้าสู่ระบบดูแลรักษาได้สะดวกรวดเร็วมากขึ้น ส่วนการติดตั้งโซล่าเซลล์ในโรงพยาบาลทุกแห่ง ขณะนี้ดําเนินการไปแล้วประมาณ 20% ได้สั่งการให้เร่งรัดติดตั้งให้แล้วเสร็จภายในปี 2566 นี้ เนื่องจากในปี 2567 -2568 มีแผนที่จะจัดหาอุปกรณ์ประหยัดพลังงานให้กับทุกโรงพยาบาลในสังกัด รวมถึงทยอยเปลี่ยนรถพยาบาลเป็นรถไฟฟ้าเพื่อช่วยประหยัดงบประมาณ ค่าน้ํามัน และช่วยลดภาวะโลกร้อนด้วย
“ที่ประชุมได้รายงานสถานการณ์โรงพยาบาลเงินบํารุงติดลบ ซึ่งมีประมาณ 30 กว่าแห่ง จากทั้งหมดกว่า 1,000 แห่ง ซึ่งต้องย้ําว่าเรื่องนี้ไม่ใช่ความผิด แต่ต้องไปหาสาเหตุ เช่น เป็นโรงพยาบาลขนาดเล็ก มีประชากรน้อย ทําให้ได้รับเงินเหมาจ่ายรายหัวน้อย หรือมีปัญหาเรื่องการติดตามเรียกเก็บค่ารักษาพยาบาล รวมทั้งต้องดูเรื่องการลดค่าใช้จ่ายต่างๆ ด้วย ได้มอบนโยบายให้นายแพทย์สาธารณสุขจังหวัดไปดูแลตามแนวทาง 1 จังหวัด 1 โรงพยาบาล โดยให้สนับสนุนเงินเพื่อดูแลช่วยเหลือซึ่งกันและกันภายในจังหวัดได้ ให้เกิดการพัฒนาไปด้วยกัน” นายแพยท์โอภาสกล่าว
****************************** 9 พฤษภาคม 2566
รัฐบาลไทย-ข่าวทำเนียบรัฐบาล-กทพ. ลงโทษผู้รับจ้างสั่งหยุดงาน 7 วัน กรณีอุบัติเหตุบนถนนพระราม 2 เพื่อตรวจสอบหาสาเหตุที่แท้จริง และให้เยียวยาผู้สูญเสียตลอดจนผู้ได้รับผลกระทบอย่างเต็มที่
วันอังคารที่ 9 พฤษภาคม 2566
กทพ. ลงโทษผู้รับจ้างสั่งหยุดงาน 7 วัน กรณีอุบัติเหตุบนถนนพระราม 2 เพื่อตรวจสอบหาสาเหตุที่แท้จริง และให้เยียวยาผู้สูญเสียตลอดจนผู้ได้รับผลกระทบอย่างเต็มที่
...
​  จากกรณี คานคอนกรีตสําเร็จรูป (Segment) จากการก่อสร้างโครงการทางพิเศษสายพระราม 3 - ดาวคะนอง - วงแหวนรอบนอกกรุงเทพมหานคร ด้านตะวันตก สัญญาที่ 2 หล่นในขณะติดตั้งบนถนนพระรามที่ 2 ทําให้มีผู้เสียชีวิต และได้รับบาดเจ็บ ตลอดจนมีรถของประชาชนได้รับความเสียหาย เหตุเกิดเมื่อวันที่ 7 พฤษภาคม 2566 เวลา 16.20 น. โดยประมาณ ซึ่งหลังเกิดเหตุ นายสุรเชษฐ์ เหล่าพูลสุข ผู้ว่าการการทางพิเศษแห่งประเทศไทย (กทพ.) กระทรวงคมนาคม ได้ลงพื้นที่เพื่อตรวจสอบข้อเท็จจริงเบื้องต้นในทันที โดยสอบถามถึงสาเหตุ ตลอดจนมาตรการความปลอดภัยในการทํางาน และให้บริษัทที่ปรึกษาควบคุมงาน ตัวแทนบริษัทที่เกี่ยวข้อง (กิจการร่วมค้า ซีทีบี ประกอบด้วย บริษัท ไชน่า ฮาร์เบอร์ เอ็นจิเนียริ่ง คัมปะนี ลิมิเต็ด บริษัท ทิพากร จํากัด และ บริษัท บุรีรัมย์ธงชัยก่อสร้าง จํากัด) เข้าให้รายละเอียดเพิ่มเติม โดยเบื้องต้นได้สั่งให้ผู้รับจ้างหยุดปฏิบัติงาน 7 วัน เพื่อหาสาเหตุจากอุบัติเหตุที่เกิดขึ้น รวมถึงยังได้กําชับให้มีการดูแลเยียวยาผู้เสียชีวิต และได้รับบาดเจ็บอย่างเต็มที่
​ นายสุรเชษฐ์ เหล่าพูลสุข เปิดเผยว่า ภายใน 7 วันนี้ กทพ. จะดําเนินการทบทวนมาตรการความปลอดภัยทั้งหมดเพื่อให้เกิดความมั่นใจในโครงการก่อสร้างที่ กทพ. รับผิดชอบอยู่ สําหรับโครงการในอนาคต กทพ. จะปรับปรุงในกระบวนการคัดเลือกผู้รับจ้าง การปรับปรุงสัญญาจ้างให้เพิ่มมาตรฐานความปลอดภัยในการก่อสร้างขึ้นจากมาตรการเดิม รวมถึงบทลงโทษหรือการปรับที่รุนแรงขึ้นเพื่อเพิ่มความรัดกุมในการปฏิบัติงาน ตลอดจนการเลือกใช้เทคนิคการก่อสร้าง และระบบการป้องกันที่มีประสิทธิภาพ เพื่อไม่ให้เกิดเหตุเช่นนี้ขึ้นอีก ทั้งนี้ กทพ. มีความเสียใจอย่างสุดซึ้งต่อผู้สูญเสียและต้องขอโทษที่ทําให้ประชาชนผิดหวัง ซึ่งการเกิดอุบัติเหตุครั้งนี้ นับเป็นครั้งแรกของ กทพ. ที่เกิดอุบัติเหตุจนถึงขั้นมีผู้เสียชีวิต ทําให้จะต้องเร่งหาสาเหตุที่แท้จริง โดยได้ประสานงานกับวิศวกรรมสถานแห่งประเทศไทย (วสท.) ให้เข้าตรวจสอบพื้นที่เกิดเหตุ พร้อมกับเจ้าหน้าที่ตํารวจในท้องที่ เพื่อหาสาเหตุของอุบัติเหตุดังกล่าว พร้อมกันนี้ กระทรวงคมนาคมและ กทพ. ยังได้ตั้งคณะกรรมการตรวจสอบหาข้อเท็จจริงทั้งหมด และหากพบว่าเหตุดังกล่าวเกิดจากการกระทําโดยประมาทหรือเลินเล่อ โดยผู้ใดหรือกลุ่มใดกลุ่มหนึ่ง กทพ. จะดําเนินการเอาผิดตามกฎหมายจนถึงที่สุด
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม เปิดการฝึกอบรม หลักสูตรการป้องกันอาชญากรรมกับการอำนวยความยุติธรรมในสังคม Crime Prevention รุ่นที่ ๖ (CP6)
วันอังคารที่ 9 พฤษภาคม 2566
09/05/2566
รองปลัดกระทรวงยุติธรรม เปิดการฝึกอบรม หลักสูตรการป้องกันอาชญากรรมกับการอํานวยความยุติธรรมในสังคม Crime Prevention รุ่นที่ ๖ (CP6)
รองปลัดกระทรวงยุติธรรม เปิดการฝึกอบรม หลักสูตรการป้องกันอาชญากรรมกับการอํานวยความยุติธรรมในสังคม Crime Prevention รุ่นที่ ๖ (CP6)
เมื่อวันจันทร์ที่ ๘ พฤษภาคม ๒๕๖๖ นายวัลลภ นาคบัว รองปลัดกระทรวงยุติธรรม เป็นประธานในพิธีเปิดการฝึกอบรม หลักสูตรการป้องกันอาชญากรรมกับการอํานวยความยุติธรรมในสังคม Crime Prevention รุ่นที่ ๖ (CP6) ณ วิทยาลัยกิจการยุติธรรม สํานักงานกิจการยุติธรรม โดยมี นายชัยวัฒน์ ร่างเล็ก รองผู้อํานวยการสํานักงานกิจการยุติธรรม เป็นผู้กล่าวรายงาน ทั้งนี้ รองปลัดกระทรวงยุติธรรม ได้บรรยายพิเศษในหัวข้อ “การป้องกันอาชญากรรมในระดับพื้นที่” โดยกล่าวถึง ปัญหาอาชญากรรมต่างๆ ที่เกิดขึ้นในสังคมไทยปัจจุบัน และวิเคราะห์ถึงสาเหตุของปัญหาต่างๆ เพื่อเตรียมความพร้อมในการปรับตัวให้รู้เท่าทันกับอาชญากรรมรูปแบบใหม่ และส่งเสริมให้ผู้เข้าอบรมทุกท่านมีส่วนร่วมในการประสานงานและสนับสนุนการพัฒนางานในกระบวนการยุติธรรม
นอกจากนี้ นายชัยวัฒน์ ร่างเล็ก รองผู้อํานวยการสํานักงานกิจการยุติธรรม ได้บรรยายพิเศษ หัวข้อ “แนวทางการป้องกันอาชญากรรมตามมติ ครม.” และหัวข้อ “ศูนย์พยากรณ์สถานการณ์อาชญากรรม” โดยกล่าวถึงความเชื่อมโยงนโยบายต่างๆ กับกรอบแนวทางในการป้องกันอาชญากรรมที่มีประสิทธิภาพ ตามมติ ครม. การดําเนินงานพัฒนาศูนย์พยากรณ์สถานการณ์อาชญากรรมแห่งชาติ โดยการนํา Application มาใช้ในการพยากรณ์สถานการณ์อาชญากรรมในแต่ละพื้นที่ และร่วมแลกเปลี่ยนความคิดเห็นกับผู้เข้ารับการฝึกอบรม เพื่อยกระดับประสิทธิภาพการเข้าถึงกระบวนการยุติธรรม
ทั้งนี้ หลักสูตร CP6 ดําเนินการฝึกอบรมระหว่างวันที่ ๘ พฤษภาคม - ๒๖ มิถุนายน ๒๕๖๖ (๒๐ วันทําการ) ฝึกอบรมในรูปแบบผสมผสาน โดยมีผู้เข้ารับการฝึกอบรมจากหน่วยงานในกระบวนการยุติธรรม หน่วยงานที่เกี่ยวข้องกับกระบวนการยุติธรรม และหน่วยงานที่มีความร่วมมือทางวิชาการกับ สกธ. จํานวนรวม ๔๕ คน ๒๗ หน่วยงาน
รัฐบาลไทย-ข่าวทำเนียบรัฐบาล-ครม.  เห็นชอบร่างเอกสารที่จะมีการรับรองในการประชุมสุดยอดอาเซียน ครั้งที่ 42
วันอังคารที่ 9 พฤษภาคม 2566
09/05/2566
ครม.  เห็นชอบร่างเอกสารที่จะมีการรับรองในการประชุมสุดยอดอาเซียน ครั้งที่ 42
ครม.  เห็นชอบร่างเอกสารที่จะมีการรับรองในการประชุมสุดยอดอาเซียน ครั้งที่ 42
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี (9 พฤษภาคม 2566) เห็นชอบร่างเอกสารที่จะมีการรับรองในการประชุมสุดยอดอาเซียน ครั้งที่ 42 จํานวน 8 ฉบับ โดยให้นายกรัฐมนตรีหรือผู้แทนที่ได้รับมอบหมายร่วมรับรองร่างเอกสาร ในการประชุมสุดยอดอาเซียน ครั้งที่ 42 ระหว่างวันที่ 10 - 11 พ.ค. 2566 ณ เมืองลาบวน บาโจ อินโดนีเซีย
โฆษกประจําสํานักนายกรัฐมนตรี กล่าวเพิ่มเติมว่า ร่างเอกสารทั้ง 8 ฉบับ เกี่ยวข้องกับ 4 หน่วยงาน ได้แก่ กระทรวงการต่างประเทศ 4 ฉบับ กระทรวงมหาดไทย 1 ฉบับ กระทรวงแรงงาน 2 ฉบับ และกระทรวงสาธารณสุข 1 ฉบับ โดยเป็นการแสดงเจตนารมณ์ทางการเมืองร่วมกับประเทศสมาชิกอาเซียนในการส่งเสริมความร่วมมือ และต่อยอดการดําเนินงานในด้านต่าง ๆ และเป็นสิ่งที่ไทยดําเนินการอย่างต่อเนื่องอยู่แล้ว ซึ่งไม่ ก่อให้เกิดพันธกรณีทางกฎหมายเพิ่มเติมต่อไทยแต่อย่างใด โดยมีรายละเอียดดังนี้
1. ร่างแถลงการณ์ผู้นําอาเซียนต่อวิสัยทัศน์ประชาคมอาเซียนภายหลัง ปี ค.ศ. 2025 แสดงการสนับสนุนการทํางานของคณะทํางานระดับสูงว่าด้วยการจัดทําวิสัยทัศน์ประชาคมอาเซียนภายหลังปี ค.ศ.2025 ในการจัดทําวิสัยทัศน์ประชาคมอาเซียนที่เข้มแข็ง ครอบคลุม รับมือต่อ ความท้าทายและแนวโน้มในปัจจุบันและอนาคต ทั้งในและนอกภูมิภาค อาเซียน ภายในกรอบระยะเวลา 20 ปี
2. ร่างแถลงการณ์ผู้นําอาเซียนว่าด้วยการเสริมสร้างขีดความสามารถ และประสิทธิภาพเชิงสถาบันของอาเซียน ยืนยันความมุ่งมั่นของอาเซียนในการส่งเสริมความสามารถและประสิทธิภาพเชิงสถาบันของอาเซียน ให้เข้มแข็ง เพื่อรับมือกับความท้าทายและรักษาเสถียรภาพและความมั่นคงของภูมิภาค
3. ร่างปฏิญญาผู้นําอาเซียนว่าด้วยการค้ามนุษย์อันเกิดจากการใช้เทคโนโลยีในทางที่ผิด เพื่อต่อต้านการค้ามนุษย์ อันเกิดจากการใช้เทคโนโลยี โดยผิดวัตถุประสงค์ พัฒนาระบบการป้องกันระดับชาติ โดยจัดตั้งหน่วยปฏิบัติการเฉพาะกิจเพื่อการต่อต้านการค้ามนุษย์อันเกิดจากการใช้เทคโนโลยีในทางที่ผิด เพิ่มพูนการควบคุมข้ามชายแดน และเสริมสร้างการใช้เทคโนโลยีสมัยใหม่
4. ร่างแผนการดําเนินงานสําหรับการเข้าเป็นสมาชิกอาเซียนของติมอร์ - เลสเต กําหนดหลักเกณฑ์การพิจารณารับติมอร์ - เลสเต เข้าเป็นสมาชิกอาเซียนอย่างเต็มรูปแบบ
5. ร่างแถลงการณ์ร่วมผู้นําอาเซียนว่าด้วยการจัดตั้งเครือข่ายหมู่บ้านอาเซียน เห็นชอบที่จะจัดตั้งเครือข่ายหมู่บ้านอาเซียน ให้มีเวทีสําหรับชุมชนและการมีส่วนร่วมเพื่อรับฟังข้อคิดเห็นของประชาชน ส่งเสริมความร่วมมือและการปฏิบัติงานร่วมกันระหว่างหมู่บ้าน
6. ร่างปฏิญญาอาเซียนว่าด้วยการคุ้มครองแรงงานข้ามชาติและครอบครัวในสถานการณ์ฉุกเฉิน แสดงเจตนารมณ์ร่วมกันระหว่างประเทศสมาชิกอาเซียนในการดูแลและคุ้มครองแรงงานข้ามชาติและครอบครัว ที่ประสบสถานการณ์ฉุกเฉิน
7. ร่างปฏิญญาอาเซียนว่าด้วยการบรรจุงานและการคุ้มครองแรงงานข้ามชาติในภาคประมง แสดงเจตนารมณ์ร่วมกันระหว่างประเทศสมาชิกอาเซียนในการดูแลและคุ้มครองแรงงานข้ามชาติในภาคประมง
8. ร่างปฏิญญาผู้นําอาเซียนว่าด้วยข้อริเริ่มสุขภาพหนึ่งเดียว ประกาศความมุ่งมั่นในข้อริเริ่มสุขภาพหนึ่งเดียวของผู้นําอาเซียน จัดตั้งผู้เชี่ยวชาญด้านสุขภาพหนึ่งเดียวของอาเซียน/เครือข่ายสุขภาพหนึ่งเดียว
รัฐบาลไทย-ข่าวทำเนียบรัฐบาล-พม. หนุนจัดตั้งศูนย์รับมือกับภาวะฉุกเฉินและโรคอุบัติใหม่ในอาเซียน (ACPHEED) พร้อมแก้ปัญหาหมอกควันข้ามแดน ด้วย “ยุทธศาสตร์ฟ้าใส (CLEAR Sky Strategy)”
วันอังคารที่ 9 พฤษภาคม 2566
พม. หนุนจัดตั้งศูนย์รับมือกับภาวะฉุกเฉินและโรคอุบัติใหม่ในอาเซียน (ACPHEED) พร้อมแก้ปัญหาหมอกควันข้ามแดน ด้วย “ยุทธศาสตร์ฟ้าใส (CLEAR Sky Strategy)”
พม. หนุนจัดตั้งศูนย์รับมือกับภาวะฉุกเฉินและโรคอุบัติใหม่ในอาเซียน (ACPHEED) พร้อมแก้ปัญหาหมอกควันข้ามแดน ด้วย “ยุทธศาสตร์ฟ้าใส (CLEAR Sky Strategy)”
เมื่อวันที่ 8 พ.ค. 66นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นหัวหน้าคณะผู้แทนไทยในระดับรัฐมนตรี เข้าร่วมการประชุมคณะมนตรีประชาคมสังคมและวัฒนธรรมอาเซียน ครั้งที่ 29 โดยมี รัฐมนตรีหรือผู้แทนที่รับผิดชอบการดําเนินงานประชาคมสังคมและวัฒนธรรมของประเทศสมาชิกอาเซียน เลขาธิการอาเซียน และประเทศติมอร์เลสเต เข้าร่วม ณ เมืองบาหลี สาธารณรัฐอินโดนีเซีย
นายอนุกูล กล่าวว่า ตนได้ผลักดันโครงการความร่วมมืออาเซียนในการขจัดหมอกควันข้ามแดน และส่งเสริมการดําเนินงานตามข้อตกลงอาเซียนว่าด้วยมลพิษหมอกควันข้ามแดน ตาม “ยุทธศาสตร์ฟ้าใส” “CLEAR Sky Strategy” ที่เสนอโดยประเทศไทย ประกอบด้วย C คือ ความมุ่งมุ่นอย่างต่อเนื่อง L คือ กลไกเพื่อยกระดับ E คือ การแบ่งปันประสบการณ์ A คือ เครือข่ายคุณภาพอากาศ และ R คือ การตอบสนองอย่างมีประสิทธิภาพ เพื่อเป็นแนวทางของอาเซียนในการจัดการกับปัญหาหมอกควันข้ามแดน นอกจากนี้ ได้ร้องขอให้ประเทศสมาชิกอาเซียนจัดทําร่างข้อตกลงการจัดตั้งศูนย์อาเซียนด้านการรับมือกับภาวะฉุกเฉินและโรคอุบัติใหม่ (ACPHEED) ให้เสร็จสิ้น รวมถึงการจัดตั้งและเริ่มการดําเนินงานของสํานักงานเลขาธิการ ACPHEED ในประเทศไทย ศูนย์การป้องกันที่เวียดนาม และศูนย์การตรวจจับโรคอุบัติใหม่ที่อินโดนีเซีย
นายอนุกูล กล่าวเพิ่มเติมว่า ที่ประชุมวันนี้ มีการรับรองแผนงานหลักของเสาสังคมและวัฒนธรรมอาเซียน ภายใต้การดํารงตําแหน่งประธานอาเซียนของสาธารณรัฐอินโดนีเซีย ในปี พ.ศ. 2566 ซึ่งมีประเด็นสําคัญ ได้แก่ การสร้างความเข้มแข็งด้านสถาปัตยกรรมสุขภาพ การเสริมพลังหมู่บ้านเพื่อการพัฒนาชนบท การส่งเสริมความร่วมมือด้านสิ่งแวดล้อมเพื่อรักษาความหลากหลายทางชีวภาพและบรรเทาผลกระทบจากการเปลี่ยนแปลงทางสภาพภูมิอากาศ การคุ้มครองแรงงานข้ามชาติในอาเซียนและพัฒนาสมรรถภาพของแรงงานสําหรับงานในอนาคต และการเสริมสร้างความเข้มแข็งและพัฒนาคนพิการ
สําหรับการประชุมคณะมนตรีประชาคมสังคมและวัฒนธรรมอาเซียนจัดขึ้นปีละ 2 ครั้ง โดยการประชุมฯ ครั้งที่ 30 กําหนดจัดขึ้นในสัปดาห์แรกของเดือนกันยายน 2566 ณ กรุงจาการ์ตา สาธารณรัฐอินโดนีเซีย
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-บสย. ลุยช่วยผู้ประกอบการ จัด “บสย. SMEs เข้มแข็ง” เข้าถึงสินเชื่อ-เติมสภาพคล่อง งาน Money Expo 2023
วันอังคารที่ 9 พฤษภาคม 2566
09/05/2566
บสย. ลุยช่วยผู้ประกอบการ จัด “บสย. SMEs เข้มแข็ง” เข้าถึงสินเชื่อ-เติมสภาพคล่อง งาน Money Expo 2023
บสย. ร่วมงานมหกรรมการเงินกรุงเทพ ครั้งที่ 23 Money Expo 2023 ระหว่างวันที่ 11-14 พ.ค.2566 ณ อาคารชาเลนเจอร์ 2-3 อิมแพ็ค เมืองทองธานี โดยปีนี้จัดขึ้นภายใต้แนวคิด Green Finance for Green Living “การเงินสีเขียวเพื่อชีวิตสีเขียว”
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ปีนี้ บสย. ได้เข้าร่วมงานมหกรรมการเงินกรุงเทพ ครั้งที่ 23 Money Expo 2023 ระหว่างวันที่ 11-14 พฤษภาคม 2566 ณ อาคารชาเลนเจอร์ 2-3 อิมแพ็ค เมืองทองธานี โดยงานปีนี้จัดขึ้นภายใต้แนวคิด Green Finance for Green Living “การเงินสีเขียวเพื่อชีวิตสีเขียว” ซึ่ง บสย. มีผลิตภัณฑ์ค้ําประกันสินเชื่อ Smart Green ตอบสนองผู้ประกอบการกลุ่ม ESG และ BCG เป็นมิตรต่อสิ่งแวดล้อม ภายใต้โครงการค้ําประกันสินเชื่อ “บสย. SMEs เข้มแข็ง” (PGS 10) วงเงิน 50,000 ล้านบาท ช่วยผู้ประกอบการเข้าถึงสินเชื่อได้มากขึ้น และเติมสภาพคล่องทางการเงิน
​สําหรับ Smart Green ผู้ประกอบการ SMEs ที่ต้องการเงินทุนสําหรับการปรับปรุงพัฒนา เสริมศักยภาพธุรกิจ สู่ ESG รองรับการเปลี่ยนแปลงเพื่อพัฒนาองค์กรอย่างยั่งยืน และ BCG เป็นมิตรต่อสิ่งแวดล้อม วงเงินโครงการ 500 ล้านบาท ค้ําประกันต่อรายไม่เกิน 1-40 ล้านบาทรวมทุกสถาบันการเงิน อัตราค่าธรรมเนียมค้ําประกัน 1.5% ต่อปี ฟรี 4 ปีแรก
​
นายสิทธิกร กล่าวว่า ขอเชิญชวนผู้ประกอบการ SMEs มาที่บูธ บสย. (L4) ซึ่งปีนี้มีการจัดโปรโมชั่นพิเศษสําหรับผู้ที่มาลงทะเบียนที่บูธ บสย. ฟรี!! ค่าดําเนินการค้ําประกัน พร้อมจัดทีมหมอหนี้ให้คําปรึกษาแบบตัวต่อตัว ทั้งด้านการขอสินเชื่อ เติมสภาพคล่องทางธุรกิจ การปรับปรุงธุรกิจ การแก้หนี้ การปรับโครงสร้างหนี้ และเพื่อเพิ่มความสะดวกในการใช้บริการให้ง่ายขึ้น ผู้ประกอบการ SMEs สามารถลงทะเบียน บริการขอรับคําปรึกษา ตรวจสุขภาพทางการเงินผ่านช่องทาง Line TCG First (@tcgfirst) ฟรี ตลอด 24 ชั่วโมง
รัฐบาลไทย-ข่าวทำเนียบรัฐบาล-กรมทางหลวง ขยาย ทล.2445 สาย บุรีรัมย์ - ต.แสลงโทน - อ.ประโคนชัย จ.บุรีรัมย์ แล้วเสร็จ ยกระดับด้านคมนาคมและระบบโลจิสติกส์ของภาคอีสาน
วันอังคารที่ 9 พฤษภาคม 2566
กรมทางหลวง ขยาย ทล.2445 สาย บุรีรัมย์ - ต.แสลงโทน - อ.ประโคนชัย จ.บุรีรัมย์ แล้วเสร็จ ยกระดับด้านคมนาคมและระบบโลจิสติกส์ของภาคอีสาน
....
กรมทางหลวง กระทรวงคมนาคม โดยสํานักก่อสร้างทางที่ 1 ได้ดําเนินโครงการก่อสร้างขยายทางหลวงหมายเลข 2445 สายบุรีรัมย์ - ต.แสลงโทน - อ.ประโคนชัย จาก 2 ช่องจราจร ให้เป็น 4 ช่องจราจร แล้วเสร็จ ระยะทางยาว 15 กิโลเมตร ตามนโยบายกระทรวงคมนาคมที่ต้องการพัฒนาโครงสร้างพื้นฐานและระบบการขนส่งมวลชนสินค้าและบริการทางหลวงหมายเลข 2445 สายบุรีรัมย์ - ต.แสลงโทน - อ.ประโคนชัย แต่เดิมคือทางหลวงหมายเลข 219 สายบรบือ - บุรีรัมย์ ที่เชื่อมต่อระหว่างจังหวัดมหาสารคามกับจังหวัดบุรีรัมย์ในแนวเหนือ - ใต้ และมีเส้นทางคาบเกี่ยวกับจังหวัดสุรินทร์ รวมระยะทางตลอดสาย 136.48 กิโลเมตร เนื่องจากมีอายุการใช้งานมานานมีปริมาณการจราจรและรถบรรทุกหนักจํานวนมากไม่สามารถรองรับปริมาณจราจรที่หนาแน่น ประกอบกับมีทางแยกเป็นจํานวนมากและอยู่ใกล้กัน จึงก่อให้เกิดอุบัติเหตุเป็นประจํา กรมทางหลวงจึงได้ดําเนินโครงการดังกล่าวก่อสร้างขยายทางหลวงหมายเลข 2445 สายบุรีรัมย์ - ต.แสลงโทน - อ.ประโคนชัย ระหว่าง กม.26+500 – กม.41+500 ระยะทางยาวประมาณ 15 กิโลเมตร ให้เป็นมาตรฐานทางชั้นพิเศษ 4 ช่องจราจร (ไป - กลับ ข้างละ 2 ช่องจราจร) ผิวทางแบบแอสฟัลต์คอนกรีต กว้างช่องละ 3.50 เมตร ไหล่ทางด้านนอกกว้าง 2.50 เมตร ด้านในกว้าง 0.50 เมตร แบ่งทิศทางการจราจรด้วยเกาะกลางแบบแบริเออร์คอนกรีต และเกาะกลางแบบยก รวมความกว้างประมาณ 21.75 - 23.60 เมตร พร้อมติดตั้งไฟฟ้าแสงสว่างและอุปกรณ์อํานวยความปลอดภัย งบประมาณ 458.47 ล้านบาท โดยเป็นโครงการเพิ่มประสิทธิภาพบนเครือข่ายทางหลวงที่เชื่อมจากจังหวัดบุรีรัมย์ ไปตัดทางหลวงหมายเลข 224 (นครราชสีมา - หินโคน) บริเวณชายแดนไทย - กัมพูชา ซึ่งเป็นเส้นทางคมนาคมที่สําคัญอีกเส้นหนึ่งประโยชน์ที่ได้รับจากการดําเนินโครงการฯ จะสามารถให้บริการแก่ผู้ใช้เส้นทางได้รับความสะดวก รวดเร็ว และปลอดภัยมากขึ้น อีกทั้งยังเป็นการรองรับปริมาณการจราจรที่จะเพิ่มขึ้นในอนาคต ซึ่งทําให้การคมนาคมมีความคล่องตัวยิ่งขึ้น และสามารถใช้เป็นเส้นทางส่งเสริมการท่องเที่ยวไปยังประเทศเพื่อนบ้านที่เป็นรายได้หลักส่วนหนึ่งของประเทศต่อไปทั้งปัจจุบันและอนาคต
กรมทางหลวง ขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่ สายด่วนกรมทางหลวง โทร 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-ครม. เห็นชอบอาเซียนร่วมผลักดันการชำระเงินในภูมิภาคใช้สกุลเงินท้องถิ่น
วันอังคารที่ 9 พฤษภาคม 2566
09/05/2566
ครม. เห็นชอบอาเซียนร่วมผลักดันการชําระเงินในภูมิภาคใช้สกุลเงินท้องถิ่น
ครม. เห็นชอบอาเซียนร่วมผลักดันการชําระเงินในภูมิภาคใช้สกุลเงินท้องถิ่น
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) วันที่ 9 พฤษภาคม 2566 ว่าที่ประชุมคณะรัฐมนตรีเห็นชอบร่างปฏิญญาผู้นําอาเซียนว่าด้วยการผลักดันการเชื่อมโยงระบบการชําระเงินในภูมิภาคและการส่งเสริมธุรกรรมสกุลเงินท้องถิ่น (ASEAN Leaders’ Declaration on Advancing Regional Payment Connectivity and Promoting Local Currency Transition) โดยผู้นําอาเซียนจะพิจารณาการรับรองร่างปฏิญญาฯ ในการประชุมสุดยอดอาเซียน ครั้งที่ 42 (42nd ASEAN Summit) ในวันที่ 11 พฤษภาคม 2566 ณ เมืองลาบวน บาโจ สาธารณรัฐอินโดนีเซีย
โดยร่างปฏิญญาฯ ได้จัดทําขึ้นตามเป้าหมายของการรวมกลุ่มทางเศรษฐกิจตามแผนงาน ประชาคมอาเซียน 2568 (AEC Blueprint 2025) เศรษฐกิจอาเซียนรวมกลุ่มอย่างแน่นแฟ้น และแข็งแกร่ง สนับสนุนการขยายตัวทางเศรษฐกิจที่สูงอย่างยั่งยืน รวมถึงมีภาคการเงินที่ครอบคลุมทุกภาคส่วน และมีเสถียรภาพ โดยมี สาระสําคัญ ดังนี้
การผลักดันการเชื่อมโยงระบบการชําระเงินในภูมิภาค
- ส่งเสริมการใช้นวัตกรรมเพื่อสนับสนุนให้มีการชําระเงินข้ามพรมแดนที่ไร้รอยต่อและปลอดภัย
- ปรับปรุงโครงสร้างพื้นฐานเพื่อเอื้อให้ระบบชําระเงินข้ามพรมแดนสามารถทํางานร่วมกันได้
- ส่งเสริมการชําระเงินทางอิเล็กทรอนิกส์ เพื่อเอื้อให้ระบบชําระเงินข้ามพรมแดนสามารถทํางานร่วมกันได้ รวมถึงมีความสะดวก รวดเร็ว และปลอดภัย
การส่งเสริมธุรกรรมสกุลเงินท้องถิ่น
- สนับสนุนการจัดตั้งคณะทํางานด้านการทําธุรกรรมด้วยสกุลเงินท้องถิ่น (Local Currency Transaction Task Force)
- กํากับดูเเลภาคการเงินเพื่อลดความเปราะบางของภูมิภาคต่อความผันผวนจากภายนอก
- พิจารณาให้เกณฑ์การเเลกเปลี่ยนเงินตราต่างประเทศมีความยืดหยุ่น ซึ่งจะช่วยสนับสนุนการค้าการลงทุน เเละสร้างความเเข็งเเกร่งให้กับประเทศในภูมิภาค
ผู้นําอาเซียนมอบหมายให้รัฐมนตรีว่าการกระทรวงการคลังและผู้ว่าการธนาคารกลางอาเซียนเป็นผู้ดูแลการดําเนินการผลักดันการเชื่อมโยงระบบการชําระเงินในภูมิภาค และพิจารณาแนวทางพัฒนากรอบการส่งเสริมการทําธุรกรรมด้วยสกุลเงินท้องถิ่น โดยให้ประสานกับคณะทํางานของภาคส่วนอื่น ๆ ที่เกี่ยวข้องอย่างใกล้ชิด
นางสาวรัชดา กล่าวด้วยว่า สาระของร่างปฏิญญาฯ เป็นการแสดงเจตนารมณ์ทางการเมืองระดับผู้นําอาเซียนในการส่งเสริมการชําระเงินทางอิเล็กทรอนิกส์ และส่งเสริมความร่วมมือในการเชื่อมโยงระบบการชําระเงินในภูมิภาคโดยใช้เทคโนโลยี รวมทั้งพัฒนาโครงสร้างพื้นฐานที่เกี่ยวข้อง ตลอดจนสนับสนุนการจัดตั้ง Local Currency Transaction Task Force สนับสนุนการใช้สกุลเงินท้องถิ่นในการทําธุรกรรม อย่างไรก็ดี ร่างปฏิญญาฯ ไม่มีถ้อยคํา ที่ให้เกิดพันธกรณีภายใต้บังคับของกฎหมายระหว่างประเทศ และไม่มีการลงนาม ดังนั้น ร่างปฏิญญาฯ จึงไม่เป็นสนธิสัญญาตามกฎหมายระหว่างประเทศ และไม่เป็นหนังสือตามมาตรา 178 ของรัฐธรรมนูญแห่งราชอาณาจักรไทย พุทธศักราช 2560
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวัฒนธรรม ร่วมแถลงข่าวคอนเสิร์ต “RBSO European Tour 2023” หนุนความสามารถของคนไทยบนเวทีระดับโลก
วันอังคารที่ 9 พฤษภาคม 2566
รัฐมนตรีว่าการกระทรวงวัฒนธรรม ร่วมแถลงข่าวคอนเสิร์ต “RBSO European Tour 2023” หนุนความสามารถของคนไทยบนเวทีระดับโลก
รัฐมนตรีว่าการกระทรวงวัฒนธรรม ร่วมแถลงข่าวคอนเสิร์ต “RBSO European Tour 2023” หนุนความสามารถของคนไทยบนเวทีระดับโลก
รัฐมนตรีว่าการกระทรวงวัฒนธรรม ร่วมแถลงข่าวคอนเสิร์ต “RBSO European Tour 2023” หนุนความสามารถของคนไทยบนเวทีระดับโลก
เมื่อวันที่ 8 พฤษภาคม 2566 นายอิทธิพล คุณปลื้ม รัฐมนตรีว่าการกระทรวงวัฒนธรรม ร่วมแถลงข่าว คอนเสิร์ต “RBSO European Tour 2023” โดยมี นายโกวิท ผกามาศ อธิบดีกรมส่งเสริมวัฒนธรรม ดร. ฮาราลด์ ลิงค์ ประธานมูลนิธิ RBSO ศ.ดร. ณรงค์ฤทธิ์ ธรรมบุตร กรรมการมูลนิธิ RBSO และศิลปินแห่งชาติ พุทธศักราช 2564 สาขาศิลปะการแสดง (ดนตรีสากล-ประพันธ์เพลงคลาสสิก) Mr.Michel Tilkin ผู้อํานวยเพลง ผู้บริหารกระทรวงวัฒนธรรม ผู้บริหารกระทรวงการต่างประเทศ องค์กรเอกชน ผู้สนับสนุนการจัดงานฯ และสื่อมวลชนเข้าร่วมงาน ณ ห้องประชุมโรงเรียนดนตรี RBSS อาคารเคี่ยนหงวน กรุงเทพมหานคร
ในการนี้ การแสดงคอนเสิร์ต “RBSO European Tour 2023” จัดขึ้นเพื่อเฉลิมพระเกียรติสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ทรงเจริญพระชนมายุ 36 พรรษา และพระปณิธานของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา องค์อุปถัมภ์ในการนําวง RBSO ให้เป็นที่รู้จักและประจักษ์ถึงความสามารถของคนไทยบนเวทีระดับโลก รวมถึงเป็นการสร้างความสัมพันธ์อันดีระหว่างราชอาณาจักรไทย สาธารณรัฐออสเตรีย สหพันธ์สาธารณรัฐเยอรมนี และสาธารณรัฐฝรั่งเศส
ทั้งนี้ การแสดงคอนเสิร์ต รอบปฐมทัศน์ จัดขึ้นวันที่ 12 พฤษภาคม 2566 ณ หอประชุมใหญ่ ศูนย์วัฒนธรรมแห่งประเทศไทย ส่วนการแสดงในต่างประเทศ วันที่ 18 พฤษภาคม 2566 ณ Musikverein กรุงเวียนนา สาธารณรัฐออสเตรีย วันที่ 20 พฤษภาคม 2566 ณ Herkulessaal นครมิวนิค สหพันธ์สาธารณรัฐเยอรมนีและวันที่ 22 พฤษภาคม 2566 ณ La Seine Musicale กรุงปารีส สาธารณรัฐฝรั่งเศส สอบถามรายละเอียดเพิ่มเติมได้ที่Facebook Fanpage : Royal Bangkok Symphony Orchestra
รัฐบาลไทย-ข่าวทำเนียบรัฐบาล-โควิด-19 ยังไม่ใช่โรคประจำถิ่น แม้ WHO ประกาศยุติภาวะฉุกเฉินแล้ว ย้ำกลุ่มเปราะบางฉีดวัคซีนป้องกัน
วันอังคารที่ 9 พฤษภาคม 2566
โควิด-19 ยังไม่ใช่โรคประจําถิ่น แม้ WHO ประกาศยุติภาวะฉุกเฉินแล้ว ย้ํากลุ่มเปราะบางฉีดวัคซีนป้องกัน
.....
ศูนย์จีโนมทางการแพทย์ คณะแพทยศาสตร์ รพ.รามาธิบดี ม.มหิดล เผยแม้องค์การอนามัยโลกได้ประกาศยุติภาวะฉุกเฉินในวิกฤตโควิด-19 ไปเมื่อวันที่ 5 พ.ค. 66 แต่ยังไม่ได้ประกาศให้เป็นโรคประจําถิ่น
.
จากข้อมูลที่ผู้เชี่ยวชาญองค์การอนามัยโลก ดร.ไมค์ ไรอัน กรรมการบริหารโครงการฉุกเฉินด้านสุขภาพขององค์การอนามัยโลก และ ดร.มาเรีย ฟาน เคอร์โคฟ หัวหน้าด้านเทคนิคสําหรับการตอบสนองของโควิด-19 ประจําองค์การอนามัยโลก ชี้แจงภายหลังองค์การอนามัยโลกได้ประกาศยุติภาวะฉุกเฉินในวิกฤตโควิด-19 ไปนั้นโดยอธิบายไว้ ดังนี้
.
1. ยังไม่สามารถกําจัดไวรัสโคโรนา 2019 ให้หมดไปจากโลก (eradication) หรือหมดไปจากท้องถิ่น (elimination) ได้เพราะโคโรนา 2019 สามารถติดต่อระหว่างสัตว์สู่คน และจากคนกลับสู่สัตว์ (zoonotic infection) จึงยากมากที่จะกําจัดไวรัสที่แพร่ระบาดในสัตว์และข้ามไปมาในคน
2. องค์การอนามัยโลกยังถือว่าโควิด-19 ระบาดทั่วโลก (Pandemic) ยังไม่ใช่โรคประจําถิ่น (Endemic)
3. การระบาดของโควิด-19 ยังไม่ใช่โรคที่ระบาดตามฤดูกาล (Seasonal infectious disease) เหมือนไข้หวัดใหญ่ เพราะองค์การอนามัยโลกยังไม่พบรูปแบบการระบาดในแต่ละช่วงของปี ดังนั้น หากไวรัสโคโรนา 2019 กลายพันธุ์เมื่อใด ก็สามารถเกิดการระบาดได้เมื่อนั้นในทุกช่วงของปี
4. องค์การอนามัยโลกยังไม่มีข้อมูลพอเพียงในขณะนี้ที่จะกําหนดระยะเวลาที่เหมาะสม หรือความถี่ห่างในการฉีดวัคซีนและเข็มกระตุ้น แต่ยังคงสนับสนุนให้มีการฉีดวัคซีนในกลุ่มเปราะบางเพื่อเสริมสร้างภูมิคุ้มกันเมื่อมีการระบาดของโควิด-19
.
ดังนั้น การป้องกันตัวอย่างสม่ําเสมอเป็นสิ่งสําคัญมาก และแนะนําให้ประชาชนรับวัคซีนป้องกันเพิ่มภูมิคุ้มกันโดยเฉพาะอย่างยิ่งกลุ่มเปราะบางตามคําแนะนําขององค์การอนามัยโลก
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม. ไฟเขียว ส่งออกน้ำมันปาล์มส่วนเกิน ปี 66 และโครงการประกันรายได้เกษตรกรชาวสวนปาล์มฯ
วันพุธที่ 31 พฤษภาคม 2566
ครม. ไฟเขียว ส่งออกน้ํามันปาล์มส่วนเกิน ปี 66 และโครงการประกันรายได้เกษตรกรชาวสวนปาล์มฯ
.....
ที่ประชุม ครม. (30 พ.ค. 66) เห็นชอบดําเนินโครงการผลักดันการส่งออกน้ํามันปาล์มเพื่อลดผลผลิตส่วนเกิน ปี 66 และโครงการประกันรายได้ เกษตรกรชาวสวนปาล์มน้ํามัน ปี 65 – 66 มีรายละเอียด ดังนี้
.
1. โครงการผลักดันการส่งออกน้ํามันปาล์มเพื่อลดผลผลิตส่วนเกินปี 66 ภายใต้เงื่อนไขระดับสต๊อกน้ํามันปาล์มดิบในประเทศสูงกว่า 300,000 ตัน และราคาน้ํามันปาล์มดิบในประเทศสูงกว่าราคาตลาดโลก วงเงินทั้งสิ้น 309 ล้านบาท
.
ซึ่งสนับสนุนค่าบริหารจัดการส่งออก ปริมาณ 150,000 ตัน อัตรากิโลกรัมละ 2 บาท รวมเป็น 300 ล้านบาท และค่าใช้จ่ายในการดําเนินงานของส่วนราชการ 9 ล้านบาท (ไม่เกิน 3% ของวงเงินดําเนินการ) มีระยะเวลาการส่งออกถึงเดือนก.ย. 66 และระยะเวลาโครงการฯ ถึงเดือนธ.ค. 66
.
2. โครงการประกันรายได้เกษตรกรชาวสวนปาล์มน้ํามัน ปี 65 – 66 วงเงิน 3,133.17 ล้านบาท บรรเทาความเดือดร้อนของเกษตรกรจากปัญหาผลผลิตล้นตลาด และราคาผลผลิตตกต่ํา
.
เกษตรกรที่ขึ้นทะเบียนกับกรมส่งเสริมการเกษตร จะได้รับการประกันรายได้ปาล์มน้ํามัน สูงสุด 25 ไร่/ครัวเรือน ราคา กิโลกรัมละ 4 บาท และต้องเป็นพื้นที่ที่ให้ผลผลิตแล้ว ส่วนระยะเวลาการจ่ายเงินประกันรายได้จะเริ่มตั้งแต่เดือนก.ย. 65 – ส.ค. 66
.
ซึ่งหน่วยงานที่เกี่ยวข้องจะดําเนินโครงการฯ ให้เป็นไปตามระเบียบ กกต. ว่าด้วยการใช้ทรัพยากรของรัฐหรือบุคลากรของรัฐเพื่อกระทําการใดซึ่งจะมีผลต่อการเลือกตั้งฯ รวมถึงพิจารณากรอบวงเงินงบฯ ตามความจําเป็นและเหมาะสม
.
อ่านเพิ่มเติม คลิกhttps://www.thaigov.go.th/news/contents/details/68696
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัด พม. เตรียมรื้อระบบสถานสงเคราะห์ทั่วประเทศ  หลังเกิดเหตุเด็กถูกพี่เลี้ยงกระทำรุนแรง
วันพุธที่ 31 พฤษภาคม 2566
ปลัด พม. เตรียมรื้อระบบสถานสงเคราะห์ทั่วประเทศ  หลังเกิดเหตุเด็กถูกพี่เลี้ยงกระทํารุนแรง
ปลัด พม. เตรียมรื้อระบบสถานสงเคราะห์ทั่วประเทศ  หลังเกิดเหตุเด็กถูกพี่เลี้ยงกระทํารุนแรง
เมื่อวันที่ 30 พ.ค. 66เวลา 18.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยความคืบหน้ากรณีเด็กถูกกระทําความรุนแรงในสถานสงเคราะห์เด็ก ที่จังหวัดสระบุรี ว่า ขณะนี้ กรมกิจการเด็กและเยาวชน (ดย.) ได้สั่งการให้พี่เลี้ยงที่กระทําความรุนแรงกับเด็กหยุดปฏิบัติหน้าที่ทันที พร้อมทั้งแจ้งความดําเนินคดี ขณะเดียวกันได้ตั้งคณะกรรมการสอบข้อเท็จจริงผู้เกี่ยวข้องทั้งหมด รวมถึงรวบรวมข้อมูลจากเด็ก 169 คน ที่อยู่ในความดูแลของสถานสงเคราะห์ โดยเบื้องต้นได้รับรายงานว่า มีเด็กที่ถูกกระทําความรุนแรงประมาณ 9 คน มีอายุตั้งแต่ 6 ปีขึ้นไป และได้คัดแยกกลุ่มเด็กดังกล่าวออกจากพื้นที่มาอยู่ในความดูแลชั่วคราวของบ้านพักเด็กและครอบครัวในพื้นที่ใกล้เคียง เพื่อคลายความวิตกกังวล อีกทั้งได้ส่งนักสังคมสงเคราะห์และนักจิตวิทยาเข้าประเมินและฟื้นฟูเยียวยาสภาพจิตใจอย่างใกล้ชิด นอกจากนี้ กระทรวง พม. ขอรับประกันความปลอดภัยของเจ้าหน้าที่ที่เปิดเผยข้อมูลเรื่องนี้ เพื่อจะได้ไม่มีความวิตกกังวล โดยได้เตรียมหน่วยงานในพื้นที่จังหวัดใกล้เคียงไว้รองรับการปฎิบัติงาน
นายอนุกูล กล่าวต่อไปว่า เย็นวานนี้ (29 พ.ค. 66) มีการประชุมด่วนเพื่อหารือกับผู้บริหารกระทรวง พม. ทุกกรม ในการจัดระบบสถานสงเคราะห์และสถานรองรับทั่วประเทศใหม่ เพื่อยกระดับมาตรฐานการดูแลผู้รับบริการทุกกลุ่มเป้าหมายทั้งเด็ก เยาวชน สตรี ผู้สูงอายุ คนพิการ คนไร้ที่พึ่ง และป้องกันไม่เกิดเหตุการณ์ในลักษณะดังกล่าวขึ้นอีก อีกทั้งจะให้มีการหมุนเวียนการปฏิบัติหน้าที่ของหัวหน้าหน่วยงานที่ทํางานมานานเกิน 3 ปี เนื่องจากอาจขาดความกระตือรือร้น ความเอาใจใส่ และจะให้มีการประเมินและพัฒนาทักษะพี่เลี้ยงเป็นระยะ สําหรับเย็นวันนี้ (30 พ.ค. 66) ได้ประชุมผู้บริหารกระทรวง พม. ร่วมกับหัวหน้าสถานสงเคราะห์และหน่วยงานสถานรองรับทั่วประเทศ เพื่อเน้นย้ําแนวทางการดําเนินงานและมาตรการต่างๆ ที่ต้องปรับเปลี่ยนการดูแลผู้รับบริการให้ดีขึ้น
นายอนุกูล กล่าวเพิ่มเติมว่า เหตุครั้งนี้ เกิดขึ้นในสถานสงเคราะห์ของรัฐ ซึ่งกระทรวง พม. ต้องยอมรับผิดและขอโทษสังคมอย่างยิ่ง เพราะคนในสังคมคาดหวังหน่วยงานรัฐในการช่วยเหลือดูแลเด็กอย่างดี ดังนั้น จึงต้องเร่งแก้ปัญหาทั้งระบบโครงสร้าง รวมถึงบุคลากร โดยจะนําวิกฤตเป็นโอกาสที่จะต้องจัดการทั้งระบบให้ชัดเจน
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-นายชาครีย์ บำรุงวงศ์ ที่ปรึกษาด้านเศรษฐกิจการขนส่งทางบก เปิดสัมมนาการนำเสนอผลการศึกษา/แถลงผลงานโครงการศึกษาการพัฒนาโครงข่ายคมนาคม เชื่อมโยงรูปแบบการเดินทาง
วันพุธที่ 31 พฤษภาคม 2566
นายชาครีย์ บํารุงวงศ์ ที่ปรึกษาด้านเศรษฐกิจการขนส่งทางบก เปิดสัมมนาการนําเสนอผลการศึกษา/แถลงผลงานโครงการศึกษาการพัฒนาโครงข่ายคมนาคม เชื่อมโยงรูปแบบการเดินทาง
....
วันนี้ (31 พฤษภาคม 2566) เวลา 09.00 น. นายชยธรรม พรหมศร ปลัดกระทรวงคมนาคม มอบให้ นายชาครีย์ บํารุงวงศ์ ที่ปรึกษาด้านเศรษฐกิจการขนส่งทางบก เป็นประธานเปิดการสัมมนา ครั้งที่ 2 การนําเสนอผลการศึกษา/แถลงผลงาน โครงการศึกษาการพัฒนาโครงข่ายคมนาคมเชื่อมโยงรูปแบบการเดินทางเพื่อเข้าถึงสถานีรถไฟฟ้าและสนามบินในเขตกรุงเทพฯ และปริมณฑล โดยมี นายสุรพงษ์ เมี้ยนมิตร นางวิไลรัตน์ ศิริโสภณศิลป์ รองผู้อํานวยการสํานักงานนโยบายและแผนการขนส่งและจราจร ผู้แทนหน่วยงานภาครัฐ ภาคเอกชน ประชาชน และสื่อมวลชนเข้าร่วมการสัมมนา ณ ห้องพญาไท 4 โรงแรมอีสติน แกรนด์ พญาไท กรุงเทพฯ
นายชาครีย์ บํารุงวงศ์ กล่าวว่า กระทรวงคมนาคม โดยสํานักงานนโยบายและแผนการขนส่งและจราจร ได้ดําเนินโครงการศึกษาการพัฒนาโครงข่ายคมนาคมเชื่อมโยงรูปแบบการเดินทาง เพื่อเข้าถึงสถานีรถไฟฟ้าและสนามบินในเขตกรุงเทพฯ และปริมณฑล สําหรับเป็นแผนแม่บทให้หน่วยงานที่เกี่ยวข้องนําไปปรับปรุง เพื่อยกระดับการให้บริการระบบขนส่งสาธารณะในภาพรวมให้มีประสิทธิภาพยิ่งขึ้น รวมถึงจูงใจให้ประชาชนหันมาใช้บริการระบบขนส่งสาธารณะได้อย่างสะดวก ปลอดภัย ตรงเวลา ราคาสมเหตุสมผล เป็นมิตรต่อสิ่งแวดล้อม และเข้าถึงง่ายสําหรับคนทุกกลุ่ม สําหรับการสัมมนาในวันนี้จะได้รับฟังความคิดเห็นและข้อเสนอแนะของผลการศึกษาจากทุกภาคส่วนที่เกี่ยวข้องกับการพัฒนาการเชื่อมต่อการเดินทาง ซึ่งจะนําข้อคิดเห็นและข้อเสนอแนะที่เป็นประโยชน์ไปปรับปรุงให้ผลการศึกษามีความสมบูรณ์มากขึ้น เพื่อให้การบริการประชาชนดียิ่งขึ้นต่อไป
กระทรวงคมนาคมได้จัดทําแผนแม่บทระบบขนส่งมวลชนทางรางในเขตกรุงเทพฯ และปริมณฑล (M-MAP) จํานวนเส้นทางทั้งสิ้น 14 สาย รวมระยะทาง 553.41 กิโลเมตร ปัจจุบันได้เปิดให้บริการแล้ว 7 สี 11 เส้นทาง ระยะทาง 211.94 กิโลเมตร อยู่ระหว่างการก่อสร้าง 6 สาย ระยะทาง 135.80 กิโลเมตร และโครงการที่จะดําเนินการในอนาคตอีกระยะทาง 204 กิโลเมตร การพัฒนาระบบสาธารณูปโภคด้านการขนส่งตามอารยสถาปัตย์ (Universal Design) และการพัฒนาระบบขนส่งมวลชนหลักให้เชื่อมต่อกับระบบขนส่งมวลชนรอง จะช่วยยกระดับการขนส่งให้สามารถรองรับและอํานวยความสะดวกในการเดินทางให้ประชาชนทุกกลุ่ม ทั้งกลุ่มผู้สูงอายุ ผู้พิการ และเด็ก สามารถเข้าถึงบริการขนส่งสาธารณะได้อย่างสะดวกและปลอดภัย อีกทั้งการจัดให้มีบริการระบบ Feeder เพื่อรวบรวมประชาชนที่อยู่ห่างจากแนวเส้นทางรถไฟฟ้ามาส่งยังสถานีรถไฟฟ้า ถือเป็นการจูงใจประชาชนให้เปลี่ยนจากการใช้รถยนต์ส่วนบุคคลมาใช้บริการขนส่งสาธารณะมากขึ้น เพื่อช่วยลดปัญหาจราจร นอกจากนี้ กระทรวงคมนาคมมีนโยบายสนับสนุนการขนส่งที่ใช้พลังงานสะอาด เป็นมิตรต่อสิ่งแวดล้อม เช่น การสนับสนุนให้ใช้ยานยนต์ไฟฟ้า (Electric Vehicle: EV) ในการให้บริการระบบขนส่งสาธารณะ ในปัจจุบันรถโดยสารสาธารณะได้เริ่มปรับเปลี่ยนมาใช้รถที่พลังงานไฟฟ้ามากขึ้น ซึ่งจะช่วยลดมลพิษทางอากาศ และปัญหาฝุ่น PM 2.5 จากภาคการขนส่ง และลดต้นทุนด้านพลังงานในภาคการคมนาคมขนส่งได้อย่างยั่งยืน
รัฐบาลไทย-ข่าวทำเนียบรัฐบาล-ดีเดย์ 1 มิ.ย.66 เปิดบริการ “SME D Bank” ผ่านแอปฯ ‘เป๋าตัง’ ตอบโจทย์เอสเอ็มอีไทย สะดวกง่าย รวดเร็ว ทุกที่ ทุกเวลา
วันพุธที่ 31 พฤษภาคม 2566
31/05/2566
ดีเดย์ 1 มิ.ย.66 เปิดบริการ “SME D Bank” ผ่านแอปฯ ‘เป๋าตัง’ ตอบโจทย์เอสเอ็มอีไทย สะดวกง่าย รวดเร็ว ทุกที่ ทุกเวลา
SME D Bank ผนึก กรุงไทย เปิดช่องทางให้บริการผู้ประกอบการเอสเอ็มอี ผ่านแอปฯ “เป๋าตัง”  ตั้งแต่วันที่ 1 มิถุนายน 2566 เป็นต้นไป นําร่อง 3 เมนูสําคัญ
SME D Bank ผนึก กรุงไทย เปิดช่องทางให้บริการผู้ประกอบการเอสเอ็มอี ผ่านแอปฯ “เป๋าตัง” ตั้งแต่วันที่ 1 มิถุนายน 2566 เป็นต้นไป นําร่อง 3 เมนูสําคัญ ได้แก่ 1) เรียกดูรายการย้อนหลัง 2) ชําระค่างวดสินเชื่อ และ 3) รับข้อมูลอัพเดทด้านการเงินและงานพัฒนา ตอบโจทย์สะดวกสบายเข้าถึงบริการได้ง่าย รวดเร็ว ทุกที่ ทุกเวลา
นางสาวนารถนารีรัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า SME D Bank ธนาคารเพื่อเอสเอ็มอีไทย ยกระดับบริการตอบโจทย์เทรนด์ยุคดิจิทัล โดยร่วมมือกับธนาคารกรุงไทย พร้อมเปิดให้บริการระบบของ SME D Bank ผ่านแอปพลิเคชัน “เป๋าตัง” ตั้งแต่วันที่ 1 มิถุนายน 2566 เป็นต้นไป ช่วยให้ลูกค้าธนาคารและผู้ประกอบการเอสเอ็มอีสามารถเข้าถึงบริการต่างๆ ของ SME D Bank ได้ง่าย สะดวก รวดเร็ว และปลอดภัย ไร้ข้อจํากัดเรื่องเวลาและสถานที่ ช่วยให้เดินหน้าธุรกิจและคว้าโอกาสเติบโตได้เต็มศักยภาพ
ทั้งนี้ เริ่มให้บริการระยะแรก (เฟสที่ 1) นําร่องผ่าน 3 เมนูสําคัญ ได้แก่ 1) บริการเรียกดูรายการชําระสินเชื่อย้อนหลัง (Loan Payment History) สูงสุด 6 เดือน สําหรับลูกค้า SME D Bank กลุ่มบุคคลธรรมดา 2) บริการชําระค่างวดสินเชื่อ (Loan Payment) ของลูกค้า SME D Bank กลุ่มบุคคลธรรมดา และ 3) บริการข้อมูลข่าวสารผลิตภัณฑ์สินเชื่อและงานพัฒนาจาก SME D Bank ช่วยให้ผู้ประกอบการเข้าถึงบริการ “เงินทุนคู่พัฒนา” เสริมศักยภาพธุรกิจเดินหน้าได้ต่อเนื่อง ไม่มีสะดุด โดยเฟสต่อไปจะขยายให้ครอบคลุมความต้องการของลูกค้าธนาคาร กลุ่มนิติบุคคลธรรมดา รวมถึงขยายบริการใหม่ๆ เพิ่มเติมอย่างต่อเนื่อง เช่น การตรวจข้อมูลเครดิตบูโร (Check NCB) และสมัครขอสินเชื่อ เป็นต้น
สําหรับลูกค้า SME D Bank ที่ต้องการลงทะเบียนเข้าใช้บริการดังกล่าว หากมีการเปลี่ยนแปลงหมายเลขโทรศัพท์ สามารถดําเนินการแก้ไขหรืออัพเดทหมายเลขโทรศัพท์ให้เป็นปัจจุบัน ได้ที่สาขาของ SME D Bank ที่ใช้บริการอยู่ หรือสามารถสอบถามข้อมูลเพิ่มเติม Call CENTER 1357 เพื่อรับรหัส OTP (One-Time Password) ในการลงทะเบียน
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะกรรมการสวัสดิการสำนักงานปลัดกระทรวงยุติธรรม ครั้งที่ ๒/๒๕๖๖
วันพุธที่ 31 พฤษภาคม 2566
30/05/2566
กระทรวงยุติธรรม ประชุมคณะกรรมการสวัสดิการสํานักงานปลัดกระทรวงยุติธรรม ครั้งที่ ๒/๒๕๖๖
กระทรวงยุติธรรม ประชุมคณะกรรมการสวัสดิการสํานักงานปลัดกระทรวงยุติธรรม ครั้งที่ ๒/๒๕๖๖
ใ​นวันอังคารที่ ๓๐ พฤษภาคม ๒๕๖๖ เวลา ๑๔.๓๐ น. นางพงษ์สวาท กายอรุณสุทธิ์ ปลัดกระทรวงยุติธรรม เป็นประธานการประชุมคณะกรรมการสวัสดิการสํานักงานปลัดกระทรวงยุติธรรม ครั้งที่ ๒/๒๕๖๖ โดยมี นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นางอรัญญา ทองน้ําตะโก รองปลัดกระทรวงยุติธรรม พันตํารวจโท ประวุธ วงศ์สีนิล รองปลัดกระทรวงยุติธรรม นายนิมิต ทัพวนานต์ หัวหน้าผู้ตรวจราชการกระทรวงยุติธรรม พร้อมด้วยคณะกรรมการ ฯ และเจ้าหน้าที่ที่เกี่ยวข้องเข้าร่วมประชุม ณ ห้องประชุม ๑๐-๐๑ อาคารกระทรวงยุติธรรม
ในการนี้ ที่ประชุมได้รับทราบรายงานงบแสดงฐานะทางการเงิน ประจําปี ๒๕๖๖ กองทุนสวัสดิการสํานักงานปลัดกระทรวงยุติธรรม ณ วันที่ ๓๐ เมษายน ๒๕๖๖ รายงานสรุปผลการจําหน่ายสินค้ากองทุนสวัสดิการฯสํานักงานปลัดกระทรวงยุติธรรม ณ วันที่ ๓๐ เมษายน ๒๕๖๖ รายงานการจําหน่ายสินค้า รายงานความคืบหน้าการปรับปรุงอาคารที่พักข้าราชการของกระทรวงยุติธรรม และการเข้าร่วมการแข่งขันฟุตซอลชาย “ยุติธรรม จตุรมิตรคัพ” ครั้งที่ ๑ นอกจากนี้ ที่ประชุมได้พิจารณาการดําเนินการบริหารจัดการภายในอาคารกระทรวงยุติธรรม อาทิ ศูนย์อาหารกระทรวงยุติธรรม และการแก้ไขหลักเกณฑ์การยืมเงินเพื่อสวัสดิการฯ
รัฐบาลไทย-ข่าวทำเนียบรัฐบาล-​“ทิพานัน”ชูผลงาน “พล.อ.ประยุทธ์”บูมพื้นที่EEC สะท้อนดัชนีเชื่อมั่นเศรษฐกิจเดือนพ.ค.พุ่งสูง 87.1 ปัจจัยหนุนจากภาคบริการและภาคอุตสาหกรรม
วันพุธที่ 31 พฤษภาคม 2566
31/05/2566
​“ทิพานัน”ชูผลงาน “พล.อ.ประยุทธ์”บูมพื้นที่EEC สะท้อนดัชนีเชื่อมั่นเศรษฐกิจเดือนพ.ค.พุ่งสูง 87.1 ปัจจัยหนุนจากภาคบริการและภาคอุตสาหกรรม
​“ทิพานัน”ชูผลงาน “พล.อ.ประยุทธ์”บูมพื้นที่EEC สะท้อนดัชนีเชื่อมั่นเศรษฐกิจเดือนพ.ค.พุ่งสูง 87.1 ปัจจัยหนุนจากภาคบริการและภาคอุตสาหกรรม
วันที่ 31 พฤษภาคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เร่งขับเคลื่อนเศรษฐกิจประเทศ ในทุกมิติ ทําให้เศรษฐกิจไทยฟื้นตัวต่อเนื่อง และในฐานะประธานคณะกรรมการนโยบายเขตพัฒนาพิเศษภาคตะวันออก (กพอ.) ได้มุ่งผลักดันมาตรการและพัฒนาโครงสร้างพื้นฐานเพื่อดึงดูดการลงทุนในพื้นที่ EEC เพื่อเป็นกลไกสําคัญในการขับเคลื่อนเศรษฐกิจของประเทศ ล่าสุด
รายงานจากสํานักงานเศรษฐกิจการคลังรายงานดัชนีความเชื่อมั่นอนาคตเศรษฐกิจภูมิภาคประจําเดือน พฤษภาคม 2566 ที่จะสะท้อนความเชื่อมั่นเศรษฐกิจใน 6 เดือนข้างหน้า ปรับตัวดีขึ้นในทุกภูมิภาค โดยเฉพาะอย่างยิ่งในเขตพัฒนาพิเศษภาคตะวันออก (EEC) ภาคตะวันตก ภาคตะวันออกเฉียงเหนือ ภาคกลาง ที่ความเชื่อมั่นเพิ่มขึ้นต่อเนื่องจากเดือนก่อนหน้า โดยได้รับปัจจัยสนับสนุนจากภาคบริการและภาคอุตสาหกรรมเป็นสําคัญ
น.ส.ทิพานัน กล่าวว่า ทั้งนี้ หากพิจารณาเฉพาะความเชื่อมั่นอนาคตเศรษฐกิจในเขตพัฒนาพิเศษภาคตะวันออก (EEC) พบว่า ดัชนีอยู่ที่ระดับ 87.1 ส่วนดัชนีภาคแนวโน้มภาคเกษตรอยู่ที่ 86.5 ดัชนีแนวโน้มภาคอุตสาหกรรม 88.9 ดัชนีแนวโน้มภาคบริการ ดัชนีแนวโน้มภาคบริการอยู่ที่ 90.1 ดัชนีแนวโน้มการจ้างงาน 83.0 และดัชนีแนวโน้มการลงทุน 87.3 จะเห็นได้ว่าดัชนีเชื่อมั่นอนาคตเศรษฐกิจในพื้นที่EEC ได้รับปัจจัยสนับสนุนจากภาคบริการและภาคอุตสาหกรรมเช่นกัน
“พล.อ.ประยุทธ์เร่งขับเคลื่อนการพัฒนาพื้นที่ EEC เพื่อเป็นพื้นที่การลงทุนและแหล่งบ่มเพาะ 12 อุตสาหกรรมเป้าหมายของประเทศ ดึงดูดนักลงทุนและบุคลากรที่เชี่ยวชาญจากต่างประเทศ เกิดการจ้างงาน การกระจายรายได้ในชุมชนและพื้นที่ใกล้เคียง ส่งผลต่อภาพรวมเศรษฐกิจของประเทศอย่างยั่งยืน เป็นผลงานของพล.อ.ประยุทธ์ที่กําลังออกดอกออกผล”น.ส.ทิพานัน กล่าว
รัฐบาลไทย-ข่าวทำเนียบรัฐบาล-ข่าวดีเกษตรกร! สหรัฐฯ ไฟเขียว นำเข้าส้มโอไทยทุกสายพันธุ์ เริ่มล็อตแรก มิ.ย. นี้
วันพุธที่ 31 พฤษภาคม 2566
ข่าวดีเกษตรกร! สหรัฐฯ ไฟเขียว นําเข้าส้มโอไทยทุกสายพันธุ์ เริ่มล็อตแรก มิ.ย. นี้
.....
กระทรวงเกษตรและสหกรณ์ โดยกรมวิชาการเกษตร แจ้งข่าวดี กระทรวงเกษตรสหรัฐอเมริกา (United States Department of Agriculture: USDA) อนุญาตให้ไทยส่งออกส้มโอสดด้วยวิธีการฉายรังสีเข้าสู่สหรัฐอเมริกาได้เป็นครั้งแรก นับเป็นผลไม้สดไทยชนิดที่ 8 ที่ได้รับอนุญาตให้นําเข้า จากเดิมที่มีมะม่วง มังคุด เงาะ ลําไย ลิ้นจี่ สับปะรด แก้วมังกร และส้มโอ โดยส้มโอสดไทยล็อตแรกจะส่งออกไปขายที่สหรัฐฯ ในเดือนมิ.ย. นี้
.
การอนุญาตให้นําเข้าส้มโอจากไทยในครั้งนี้ เป็นแบบไม่จํากัดพันธุ์ โดยมีเงื่อนไข คือ ผลผลิตส้มโอต้องมาจากแหล่งผลิตที่ได้รับการรับรอง GAP โรงคัดบรรจุได้รับการรับรองตามมาตรฐาน GMP ก่อนการส่งออกต้องทําความสะอาดและกําจัดแมลงศัตรูพืช และเชื้อรา ตามคําแนะนําของกรมวิชาการเกษตร อย่างเคร่งครัด รวมทั้งผู้ส่งออกต้องลงทะเบียนเข้าร่วม “โครงการตรวจสอบผลไม้ฉายรังสีก่อนการส่งออกกับกรมวิชาการเกษตร
.
ปัจจุบันประเทศไทยสามารถส่งออกส้มโอผลสดไปขายใน 30 ประเทศ มีตลาดสําคัญ ได้แก่ จีนและมาเลเซีย ในปี 65 ไทยส่งออกส้มโอจํานวน 1.68 ล้านตัน คิดเป็นมูลค่า 45.55 ล้านบาท
.
ผู้ที่ต้องการส่งออกส้มโอผลสดไปสหรัฐอเมริกา สอบรายละเอียดเพิ่มเติมได้ที่ กลุ่มวิจัยการกักกันพืช สํานักวิจัยพัฒนาการอารักขาพืช กรมวิชาการเกษตร โทร.0-2579 3496 และ 0- 2940 6670 ต่อ 142
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
ครม. ไฟเขียว ส่งออกน้ํามันปาล์มส่วนเกิน ปี 66 และโครงการประกันรายได้เกษตรกรชาวสวนปาล์มฯ
คลัง – พลังงาน วางแผนรองรับมาตรการลดภาษีดีเซล สิ้นสุด 20 ก.ค. นี้ บรรเทาผลกระทบประชาชน
'ทุเรียนไทย' ฮอตต่อเนื่องในจีน พร้อมส่งเสริมการส่งออกผ่านรถไฟจีน - ลาว
ยินดี ! “คัมภีร์ใบลานเรื่องอุรังคธาตุ” ขึ้นทะเบียนมรดกโลก
ขยายบริการปฐมภูมิ “241 คลินิกชุมชนอบอุ่น” ร่วมดูแลผู้ใช้สิทธิบัตรทอง